rlitschk/wikidir huggingface dataset:
Disse Artikel is man blots en Stubben. Du kannst Wikipedia helpen un em verbetern. Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. De Zoroastrismus is ene Religion mit 500 000 bet 2 Millionen Minschen, de doran glöövt. De Zoroastrianismus is vun Zarathustra gründ't wurrn. De Zoroastriers hebbt den Gott Ahura Mazda. Disse Religion glöövt, dat de Welt böös is un vun ene böse Macht mookt wurrn is. De Religionsgruppen Manichäers un Paulikianers In'n Nohe Osten sünd ünner Influss vun'n Zoroastrismus gründ't wurrn. Bi't Turkvolk vun de Uiguren in't Rebeet vun Tibet un Noberlannschapen weer de Manichäismus Staatsreligion. Ünner Influss vun'n Zoroastrismus stunnen ok de Bogomilen, ene Grupp mit christlichen Elementen ahn an de Eenheed vun Gott un Jesus Christus to glöven. De ehre Nahkamen sünd sunenrlich Bulgaren un de Muslims vun Bosnien-Herzegwonia sünd. Ene anner Grupp mit christlichen Elementen ünner den Influss vun'n Zoroastrismus weern de Katharer in Okzitanien un anner Delen vun Europa in't Medeloller. De meisten Anhängers hett düsse Religion hüdigendags woll in Indien. De Lüüd, vun de vele in Bombay leevt, heten Parsen. Se sünd Marathen, man snackt Gujarati. Zoroastrismus. Mehr Biller,
Peter Florenz Weddigen (* 18. Juni 1758 in Builefeld; † 11. September 1809) weer en düütschen Schriever. Weddigen is 1758 as Söhn von en Linnenkoopmann in Builefeld boren un hett dor ok dat Gymnasium besöcht. 1778 füng he an de Universität Halle an Theologie, Geschicht un Philosophie to studeren un möök ok sien Dokter. In disse Tied hett he ok al as Lehrer in Halle arbeidt. 1781 warrt he denn Subkonrekter an dat Gymnasium in Builefeld. Weddigen weer verheiraadt mit Charlotte Stohlmann. 1793 warrt he Preddiger in Bookholt un 1797 in Lüttken Brämen. 1809 nehm he sik dat Leven. In Düörpm is vandaag de Peter-Florenz-Weddigen-Straat na em nöömt. Schreven hett Weddigen vör allen över de Geschicht von sien Heimat Westfalen. Westphälisches Idiotikon. in Westphälisches Magazin zur Geographie, Historie und Statistik. 1788-1789 Ravensbergisches Idiotikon. in Historisch-geographisch-statistische Beschreibung der Grafschaft Ravensberg in Westphalen. Weidmann, Leipzip 1790, Bd. 2, S. 269-332 Westphälisch-Märkisches Idiotikon. in Westphälisches Magazin zur Geographie, Historie und Statistik. 1794, S. 334-337 Neues fortgesetztes westphälisches Magazin zur Geographie, Historie und Statistik Magazin für Westfalen. Westphälisches Magazin zur Geographie, Historie und Statistik Fragmente zu dem Leben des Grafen von Herzberg. Wilmans, Bremen 1796 Paderbornische Geschichte. 1801
Cabo Verde (portugeesch för Gröön Kap) betekent Kap Verde, Inselgrupp un Staat in’n Atlantik in de portugeeschen Amtsspraak, Gröön Kap, de westlichste Spitz vun Afrika, Cabo Verde, Stadt in Brasilien. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. Grieth an'n Rhien is en Deel vun de Stadt Kalkar in'n Kreis Kleve. Grieth is nich wiet vun de Nedderlannen. Grieth weer inst in de Hanse. Grieth weer inst in't Förstendoom Kleve. Grieth liggt nörden vun de Binnenstadt vun Kalkar.
De Flagg vun de Republiek Malawi is an’n 6. Juli 1964 offiziell inföhrt worrn. Tostannen kamen is de Flagg ut de swart-root-gröne Fahn vun de Malawi Congress Party, de dat Land in de Unafhangigkeit föhrt hett. De Ünnerscheed is blots, dat de Parteifahn nich de Sünn in den swarten Striepen opwiesen de. De Klören hebbt ünnerscheedliche Bedüden: Swart steiht för dat Volk op den afrikaanschen Eerddeel. Root steiht för’t Blood vun de Märtyrers, dat in’n Freeheitskamp vergaten worrn is. Gröön wiest op de velen Woolden vun Malawi. In den böversten (swarten) Striepen is de morgenrode Sünn afbillt, de opgeiht. Mit ehr eenundörtig Strahlen steiht se as Teken vun’t Morgenroot för de Hapen op en free un eenig Afrika. De Sünn weer al siet 1914 en Teken för de Kolonie Njassaland. Dat Rebeet vun’t hüütige Malawi is 1891 en britisch Protektorat worrn. 1914 hett dat Njassaland en egen Wapen kregen un hett dat in de tyypschen britischen Kolonialflagg föhrt. De weer düsterblau mit den Union Jack in’n Kanton (bövere, linke Eck) un dat Wapen vun de Kolonie ünnen rechts. Twüschen 1953 un 1963 weer dat Njassaland tosamen mit Süüdrhodesien (vundaag: Simbabwe) un Noordrhodesien (Sambia) en Deel vun de Föderatschoon vun Rhodesien
Dit Woort hett noch annere Bedüden: kiek dorför ünner Braak (Mehrdüdig Begreep). Braak is de Kreisstadt van den Landkreis Wersermasch un ene Havenstadt an de Unnerwerser. Braak hett bi 16.100 Inwahners. Um dat Jahr 1100 boen de Stedinger Kolonisten an’t linke Werseröver bit ungefähr na dat hüdige Golzwarden hendaal enen eersten Diek. Achter dissen Diek entstunnen de Buren- un Fischersiedlungen Hammelwarden un Harrien. Na Urkunnen ut dat Jahr 1139 beseet hier dat Bremer Klooster St. Paul dree grote Stücken Land. In de Tiet twüschen 1164 un 1511 verännern Diekbröök un Överswemmen dat Gesicht van de Landschup. De gröttste Inbrook weer dat Lockfleth, dat de Werser mit den Jadebusen verbund. Dat Lockfleth woor na un na wedder indiekt, aver bold darna reet ene Stormfloot bi dat Dorp Harrien wedder ene Braak in. De Harrier Braak woor nich ganz wedder indiekt. An dat Butendeep woorn toeerst lütte un laterhen ok grote Hüüs boot. De Aunsiedlung kreeg den Naam „Braksiel“, un darut entwickel sik mit de Tiet de Hannelsplatz mit den Naam „Brake“. De plattdüütsche Form „Braak“ meent den van enen Diekbrook trüggblevenen Kolk. 1787 woorn in Harrierbraak Dückdalben sett un so kunnen hier de Scheep anleggen, de nich mehr ganz bit Bremen
Disse Artikel is man blots en Stubben. Du kannst Wikipedia helpen un em verbetern. Zarathustra (Ooltgreeksch Zoroaster) weer de Grünner vun ene Religion, den Zoroastrismus. De Zoroastrismus is ene Religion mit 500 000 bet 2 Millionen Minschen, de doron glöövt. De Zoroastrier hebbt den Gott Ahura Masda. Disse Religion glöövt dat de Welt böös is un vun ene böse Macht mookt wurrn is. De Religionsgruppen Manichäer un Paulikianer In'n Nohe Ossen worrn ünner Infloot vun'n Zoroastrismus gründ't. För den Philosophen Friedrich Nietzsche weer de Lehr vun Zarathustra belangriek.
Karl Wilhelm Reinmuth (* 4. April 1892 in Heidelbarg; † 6. Mai 1979) weer en düütsch Astronom, de an de Landssteernwacht Heidelbarg-Königstuhl tätig weer. Reinmuth hett twee körtperiodisch Kometen, nämlich 30P/Reinmuth un 44P/Reinmuth as ok 395 Asteroiden opdeckt, dorünner (1862) Apollo, den Naamsgever vun en Grupp vun Asteroiden (Apollo-Tyyp), de jemehr Bahnen de Eerdbahn krüüzen könnt. Reinmuths hett sien Asteroiden in de Tietruum van 1914 bit 1957 opdeckt. Besünners spektakulär weer de Opdeckung vun de Asteroiden (69230) Hermes 1937, de eerst 2003 dör dat LONEOS-Programm weer upfunnen wurr. Bereknungen to de sien Bahn hett de düütsch Astronom Friedrich Gondolatsch anstellt. Die Herschel-Nebel, De Gruyter, Berlin 1926 Katalog von 6.500 genauen photographischen Positionen kleiner Planeten, Braun, Karlsruhe 1953 Nahroop Reinmuth in de Katalog vun de Düütschen Natschonalbökeree
Karl Rudolf Brommy (* 10. September 1804 in Anger bi Leipzig, † 9. Januar 1860 in Bremen) weer de Admiraal van de eerste düütsche Flott. He nehm an den Freeheitskamp van de Greken gegen de Törken deel un stell de greeksche Marine up. 1848 woor he van dat Parlament in de Paulskark to Frankfort as Riekskommissar van de düütsche Flott beropen. Unner sienen Befehl stund de eerste düütsche Flott mit de Flagg swart-root-gold. To disse Flott hören negen Kriegsdamperscheep, ene Segelfregatt un 27 Kanonenbööd. To'n gröttsten Deel legen de Scheep in Braak an de Unnerwerser. 1852 besloot man in Frankfurt al wedder dat Uplösen van de Flott, de noch in dat sülve Jahr up de Reed in Braak veraukschoneert woor. De vergrellte Brommy sturv 1860 un woor up den Karkhoff in Karkhammelwarden bi Braak begraven. Karl Rudolf Brommy. Mehr Biller, Videos oder Audiodateien to’t Thema gifft dat bi Wikimedia Commons.
Sir John Phillip William Dankworth, CBE (ok Johnny Dankworth; * 20. September 1927 in Woodford, Essex; † 6. Februar 2010 in London) weer en britisch Jazz-Saxophonist (Alt), Klarinettist, Bigband-Leader un Komponist. Dankworth stamm ut en Musikerfamilie un hett Klaveer un Violine lernt. Nahdem he Upnahmen vun Benny Goodman hört hett, is he mit 16 Johr to de Klarinett wesselt. To dat Altsaxophon keem he, as he Johnny Hodges hört hett. Nah dat Studium an de Royal Academy of Music in London un de Militärtiet fung he an, professionell to selen. Eerst hett he as Schippsmuskant arbeidt, bevör he Liddmaat vun de Bands vun Tito Burns un denn vun Ted Heath wurr; 1949 wurr he vun de Melody Maker to’n „Musiker des Jahres“ wählt. In dat sülvig Johr speel he in Paris bi dat dortige Jazzfestival mit Charlie Parker, wonah sück en Schweden-Tournee mit Sidney Bechet ansluten de. 1950 hett he de „Dankworth Seven“ grünnd, de vör Spood harrn un bit 1953 bestunnen, aber aber later henn immer weer Re-Unions belevt hebbt. In de Grupp spelen Bill Le Sage Klaveer, Eric Dawson Bass, Tony Kinsey Slagtüüch, Jimmy Deuchar Trompete, Eddie Harvey Posaune, Don Rendell Tenorsaxophon un he sülvst an’t Altsaxophon. 1953
Publius Licinius Egnatius Gallienus (* 218; † September 268) weer en röömschen Kaiser vun 253 af an bit 268 un röömschen Kunsel. In de Johren bit 260 hett he tosamen mit sien Vadder Valerian regeert, 260 tohopen mit sien Söhn Saloninus. Gallienus sien Vadder weer ut goden Huse, he stamm ut de ole Patrizierfamilie „Gens Licinia“ un so sünd Vadder Valerian un Söhn Gallienus denn ok mit veel Juchei dör den röömschen Senaat annahmen wurrn as twee „Augusti“ (Kaisers), un nich, as dat begäng weer, de een as „Augustus“ (Kaiser) un de annere as „Caesar“ (Viezkaiser). Gallienus hett Iulia Cornelia Salonina freet. Mit ehr hett he dree Söhns harrt: Valerianus, Saloninus un Marinianus. He is 253 Kaiser wurrn, nadem de vörmolige Kaiser Aemilianus in en Slacht vun siene egenen Truppen an’e Siet maakt wurrn weer un düsse Truppen, tohopen mit den Senaat, denn Gallienus sien Vadder to’n Kaiser beropen harrn. Up Gallienus sien Naam steiht en twiefelhaftigen Rekord: In keen annere Herrschop, as man in siene, hett dat jemols so veel Usurpators geven. Een vun düsse upsternaatschen Kaisers, dat weer Postumus, hett sülms en egen Riek grünnt, mit Senaat, Prätorianers un allens annere. Düt Riek hett hüdigendags den Naam Galloromaansch
Brommy is de Familiennaam von Karl Rudolf Brommy (1804–1860), düütschen Kunteradmiraal. Brommy is ok de Naam von en Reeg Scheep Admiral Brommy, düütsche Bark von 1851, Admiral Brommy, düütsche Bark von 1860, Brommy, Schipp von de Kriegsmarien von 1916, Brommy (F 218), Fregatt un Schoolschipp von de Bundsmarien. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dit Woort hett noch annere Bedüden: kiek dorför ünner Braak (Mehrdüdig Begreep). En Brake is en lüttjen See oder Diek, de an de Stäe tostanne kamen is, wo de Diek braken is. Wenn bi en Stormfloot de Diek braken is un dat Water mit Macht doröver hen strömen deit, denn spöhlt dat grode un deepe Löcker achtern Diek ut. De könnt bit to 15 m deep ween. Na de Floot sammelt sik dor Water in. Fröher is en Brake nich wedder mit Eer aanfüllt un tobuddelt wurrn, dat weer dormols to veel Arbeit. De Diek is denn wedder torechtmaakt wurrn, wenn dat güng, man an de Stäe, wo de Floot inbraken weer, weer denn en Brake to sehn. Braken gifft dat allerwegens, wo dat Floten gifft, de den Diek in’n Dutt maakt. Also nich bloß an de See, man ok an grode un lüttje Strööm. In Bremen gifft dat alleen in dat Blockland an de Wumme en ganze Reeg vun Braken. In Hamborg finnt sik in Francop un Neefeld dree Braken, in Willemsborg (11 Braken) un in de Veer- un Marschlannen gifft dat welk. Dor heet se Bracks. Günther Helm: Bracks - stille Zeugen dramatischer Ereignisse. In: Lichtwark-Heft Nr. 68.
Hildegard Rauschenbach (* 15. März 1926 in Dickschen; † 7. Februar 2010 in Berlin) weer en oostprüüßsche Schrieversche. Rauschenbach weer 1926 as Hildegard Mischke in Dickschen in Oostprüßen boren. Se wull Schoolmeestersch warrn un Musik ünnerrichten. Dorüm keem se 1942 na ehr Tant na Königsbarg. Nadem ehr Broder in’n Krieg fullen weer, keem se aver 1944 na ehrn Öllernhoff trüch un hett dor mit hulpen. As in’n Oktober 1944 de Rode Armee an Oostprüßen rankeem, is de Familie na Westen flücht. Aver de Rode Armee hett jem 1945 kort achter Danzig inhaalt. Soldaten hebbt sik an de Deern vergahn un Mischke keem för dreeunhalv Johr in dat Arbeidslager 6437 von Schadrinsk in Sibirien. Nadem se ut dat Lager freekamen is, hett se vonaf 1950 in Berlin leevt, heiraadt un en Söhn kregen. 2010 is se na lang Krankheit doodbleven. Dat Schrieven hett Rauschenbach 1984 anfungen. In ehr Böker hett se över ehr ole Heimaat un ehr Beleven von Flucht un Gefangenschop schreven. Deelwies in ehr Moderspraak, dat oostprüüßsche Plattdüütsch. Ok en oostprüüßsche Plattdüütsch-Runn hett se in Berlin grünnt un Bidrääg för de Preußische Allgemeine Zeitung schreven. Den 11. November 2002 hett se dat Verdeenstkrüüz an’t Band von de Bundsrepubliek Düütschland
Zelda Rubinstein (* 28. Mai 1933 in Pittsburgh, Pennsylvania; † 27. Januar 2010 in Los Angeles, Kalifornien) weer en US-amerikaansch Schauspelerin. Rubinstein hett anfangs as Labortechnikerin arbeidt. Eerst 1982 fung de man blots 1,29 m groot Aktivistin för de Rechten vun Lüttwassigen un Homosexuellen mit de Schauspeleree. Bekannt wurr se vör allen dör hör Rullen in de Poltergeist-Filmreeg (as Medium Tangina) un de Feernsehreeg Picket Fences – Tatort Gartenzaun. As eerst bekannt Persönlichkeit harr se en AIDS-Spot dreiht. Zelda Rubinstein in de Internet Movie Database (engelsch) http://news.bbc.co.uk/2/hi/entertainment/8484629.stm
Disse Artikel is man blots en Stubben. Du kannst Wikipedia helpen un em verbetern. Sumer weer dat Land vun de Sumerer, wat dat eerste kundige Volk in Mesopotamien weer. De Tied vun de Sumerer weer vun’t 4. bet circa in’t 2. Jahrdusend vör Christi. Dat kann sien dat Sumer dat Sülve as dat Sinear ut de Bibel weer. Nimrod weer noh de Bibel in Sumer. In Sumer warr ok dat Gilgamesch-Epos, en op Akkadsch schreven Wark vun de Mythologie is, schreven. De Sumerer harrn eene vun de eerste Schriften. Ur in Chaldäa weer ene oder de Hööftstadt vun Sumer. Dat weer de Stadt, wo Abraham weg weer. In Sumer warrn welke wichtige Saken, to’t Bispeel dat sexagesimale Tahlensystem erfunn. De Religion un de Kunst vun Sumer harr ok Infloot op de Kultur vun Babylon. Eine kurze Geschichte der Sumerer (und Akkader)
Holcombe Ward (* 23. November 1878 in New York; † 23. Januar 1967 in Red Bank, New Jersey) weer en US-amerikaansch Tennisspeler. He gehör to dat US-amerikaansch Tennisteam, dat 1900 as eerst Mannschap den Davis Cup wunn. Dissen Erfolg kunn he 1902, 1905 un 1906 nochmal schaffen. As Eenzelspeler weer sien gröttste Spood de Gewinn vun de amerikaansch Meesterschapen in’t Herreneenzel in dat Johr 1904 tegen Bill Clothier. Buterdem wunn he 1899, 1900, 1901, 1904, 1905 un 1906 de Dübbelkonkurrenz an glieker Stäe, ünner annern mit Dwight Filley Davis. 1956 wurr he in de International Tennis Hall of Fame upnommen Davis Cup-Statistiken vun Ward Holcombe Ward in de „International Tennis Hall of Fame“ (engelsch, mit Bild)
Paul Wellens (* 27. Juni 1952 in Hasselt) is en ehmalger belgisch Radrennfohrer. Profi is he 1976 wurrn. En Johr later kunn he all en Etappe bi de Tour de France winnen und 1978 gelung hüm dat noch mal und he kreeg in dat Johr ok de rood Rügg-Nummer för den agressivsten Fohrer. Sien gröttste Erfolg weer aber de Sieg bi de Tour de Suisse in dat Johr 1978. 1985 hett he sien Karriere beend. Paul Wellens is de öllere Bröer vun Johann un Leo Wellens un de Unkel vun Yannick un Tim Wellens. He hett en Utbillen as Mester. Wellens bi Radsportseiten.net
Bab (araabsch för dat Door, börgerlich Mirza Ali Muhammad; * 20. Oktober 1819 in Shiraz, Persien; † 9. Juli 1850 in Täbris, Persien) weer de Grünner vun'n Babismus, ene Religion, ut de de Bahaiismus worrn is. Bab weer de Söhn vun en persschen Koopmann. Vör't Grünnen vun disse Religioon 1844 weer sine Religion de Islam. 1847 worr he noh Aserbaidschan verbannt. De 23. Mai (Verklären vun Bab), de 9. Juli (Märtyrerdood vun Bab) un de 20. Oktober (dor worr de Bab boren) sünd Fierdaag in'n Bahaiismus.
Dat Twentsche is en Subdialekt van't Nedderlandsch-neddersassische, wat en Neddersassisch Dialekt is. Dat Plattdüütsche is ene Regionalspraak in welke Provinzen van de Nedderlannen un de in Twente küert ward. Dat Nedersassische is een van twee amtliche Regionalspraken in Nedderlaand; 't ward oaveral in Twente küert, skonwal dat in de Region enige verschillen gef, zowel in de Utsproak, als ok in 't Vokabular. Dat Twentsche, in all siene Varianten, ward, folgens en Ünnersöök van Henk Bloemhoff, ut 2005 (Taaltelling Nedersaksisch), nog van mehr als 60 % van de inwahner küert. Dat vrogere Van Deinse Institut, wat is opgahn in TwentseWelle in Eansche, sett sik mit de Regionalspraak, Kultur un anner Saken van Twente utenanner. Westfäälsche Dialekt-Gruppen Mönsterlänsk | Ostwestfäälsch | Süüdwestfäälsch | Westmönsterlänsk | Nedderlandsch-Neddersassische Dialekte (faken ok as egene Grupp) Achterhooksch | Drenthsch | Sallandsch | Twentsch | Urkersch | Oost-Veluws | West-Veluws Emslänner Platt (faken to’n Noordneddersassischen rekent) Nedderlandsch-Neddersassische Dialekten Drenthsch | Geldersch-Overiesselsch: Achterhooksch Sallands Urkers | Grunnegs | Stellingwarfs | Twentsch | Veluws: Oost-Veluws West-Veluws | Skokkers (†)
De Ooldsass’sche Genesis is blangen den Heliand dat twete grote ooldsassische Dichtwark ut dat 9. Johrhunnert. De Genesis is üm un bi 840 in Langregen mit Staffriemels schreven worrn. Dat is de Geschicht von dat 1. Book Mose vertellt as Riemwark mit Stilelemente ut dat germaansche Heldendichtwark. Vondaag sünd von de Genesis man dree Stücken mit alltohoop 337 Regen nableven. De staht tohoop mit en Stück ut den Heliand in en komputistische Handschrift ut Mainz von dat 9. Johrhunnert. Dat de Genesis mit den Heliand tohoophängt, wiest ok de Steed in de latiensche Vörreed to’n Heliand, de seggt, dat König Ludwig den sassischen Dichter den Opdrag geven harr, uetus ac nouum Testamentum in Germanicam linguam poetice transferre („dat ole un ne’e Testament dichterisch in de germaansche Spraak to översetten“). De ooldengelsche Genesis (B) is en ooldengelsch Översetten von de ooldsass’sche Genesis. Fragment I: Na’n Sünnenfall Fragment II: Na’n Moord an Abel Fragment III: De Ünnergang von Sodom Burkhard Taeger, Artikel Altsächsische Genesis, in: Verfasserlexikon, Bd. 1 (1978), Sp. 313-317. E-Text in de Bibliotheca Augustana (hoochdüütsch)
Konfuzius (chineesch 孔夫子 Kǒng Fūzǐ, ook chineesch 孔子 Kǒng Zǐ, plattdüütsch Mester Kong; * 557 v. Chr. in Qufu; † üm 479 v. Chr. ook daar) was een chineeschen Philosooph un Politiker tiedens de Zhou-Dynastie un is de Grünner van’n Konfuzianismus. Konfuzius leev in Qufu in de Staat Lu, wat vandaag in de noordchineessche PronvinzShandong is He geld tohoop met Laozi as de gröttste Philosooph in de Historie van China. De Lún Yǔ geld traditschoneel as dat Sammelwark, in dat 499 van sienen Uutsagen tohoopbrocht sind. De Naam Konfuzius geit up de latinsche Form Confucius torügg, de sien oorsprüngliken chineeschen Naam 孔夫子, Kǒng Fūzǐ, W.-G. K'ung-fu-tzu, weddergivt, wat die „Meester Kong“ betekent. Dat was waarschienlik de italieensche Jesuit Matteo Ricci, de us de latinsche Form na Europa brocht het. Ricci het de ook Lún Yǔ van Konfuzuis in europääsche Spraken översett. Sien Vöörnaam was 丘, Qiū, sien Hovnaam 仲尼, Zhòngní. He wurr in dat letste Deel van de Zhou-Dynastie boren, in de Tied de „Tied van de Harvst- un Vöörjaarsannalen“ (春秋時代 / 春秋时代, Chūnqiū Shídài) heet. Konfuzius wurr in ene Stad dicht bi Qufu, vandaag in de Provinz Shandong boren. Na de Zuo Zhuan (左傳 / 左传, Zuǒ Zhuàn, W.-G.
Sven Kramer (* 23. April 1986 in Heerenveen) is en nedderlannsch Iesflinklöper. He is Olympiasieger, twalf mal Welt- un veer mal Europameester un vör allen up Langstrecken (5000 m, 10.000 m) spezialiseert. Bi en Grött vun 1,85 m bedrocht sien Wettkampgewicht 78 kg. Sven Kramer wurr 1986 in Heerenveen boren un is nich wiet vun dat nedderlannsch Iesflinkloopzentrum in Oudeschoot upwussen, wo he hüüd noch leevt. Sien Vader, Yep Kramer is ok en ehmalger Iesflinklöper, de 1980 und 1984 an Olympisch Winterspelen deelnommen hett, un so wurr ok Svenn Iesflinklöper, ahn aber in de Jöögd groot uptofallen. In’ Dezember 2004 wunn Sven Kramer de nedderlannsch Meesterschapen in de Groot Veerkamp, ok Allround-Mehrkämpfe nömmt, bi de de Löper nah Rennen över 500, 1500, 5000 und 10000 utlopen wurrd. Dordör kunn he denn ok an de europäisch Mehrkampmeesterschapen deelnemmen, wo he achter Jochem Uytdehaage de Sülvermedaille winnen kunn. Bi den Allround-Weltmeesterschapen 2005 kunn sück Kramer de Bronze-Medaille achter de US-Amerikaner Shani Davis un Chad Hedrick sekern, bi de Mehrkamp-Weltmeesterschapen vun de Jöögd wunn he aber den Titel. In de Weltcup-Saison 2004/05 keem he up sien Langstreck up Platz 12. An’ Enn’ vun de Saison 2004/2005 ünnerschreev Sven Kramer bi dat nedderlannsch TVM-Team,
En Brunen Dwarg is en kumpakt astronoomsch Objekt, dat en Masse twüschen 13 un 75 Jupitermassen opwiest. Brune Dwargen nehmt en sünnere Postischoon twüschen de Planeten un de Steerns in, wat ok för de Vörgäng binnen in gellt. Se hebbt also en gröttere Masse as de Gasplaneten, man en lüttere Masse as de stellaren Roden Dwargen. As Brune Dwargen warrt all de Objekten betekent, de ünner de Massengrenz för’t Waterstoffbrennen leegt. Disse Fusionsvörgang is de Bestimmende för en Steern, de tomindst för en Deel vun de Levensduer vun den Steern gegen de Gravitatschoonskraft wirkt un em dormit bestännig hollt. De Mindsttemperatur för de Waterstofffusion liggt bi en Tosamensetten as bi uns Sünn bi en Masse vun ruchweg 0,07 Sünnen- oder 75 Jupitermassen (üm un bi 0,139·1030 kg). Vun disse Masse an un doröver kummt en Steern tostannen. De Massenbövergrenz för’n Brunen Dwarg hangt aver vun de Metallizität af un liggt för en Metallizität vun 0 – also bi Objekten ut de Anfangstiet vun’t Universum – bi üm un bi 90 Jupitermassen. Liekers finnt ok in Brune Dwargen Fusionsvörgang statt, vun wegen dat eenige Fusionsreakschonen ok al bi sietere Temperaturen aflopen doot as dat bi’t Waterstoffbrennen de Fall is. Dat is
Disse Artikel is man blots en Stubben. Du kannst Wikipedia helpen un em verbetern. Friggenaul is en Deel vun de Kreisstadt Meskede vun’n Hoochsuerlandkreis in’t Suerland in Noordrhien-Westfalen. Dat gifft ene Anschlussstelle vun de Autobahn 46 vun Menden in Friggenaul. Friggenaul weer inst in de Hanse. Friggenaul liggt dicht bi Arensperg.